20 Sola yo a lego molato. Ke ka baka la’ng re swanetše go dira seo? Ke ka gobane ka dinako tše dingwe re ka ba re ipaketše mathata. Ge e ba go le bjalo, re swanetše go amogela seo. (Bagal. 6:7) O se ke wa leka go bea Jehofa molato ka mathata a gago. Ke ka baka la’ng go dira seo go se gwa swanela? Ela hloko mohlala wo: Koloi e ka ba e kgona go kitima ka lebelo le legolo. A re re mootledi o kitima ka lebelo la go šiiša ge a thinya tseleng e kgopamego gomme a wa ka yona. Na mohlami wa koloi yeo a ka bewa molato wa kotsi yeo? Le gatee! Ka mo go swanago, Jehofa o re bopile re na le tokologo ya go ikgethela. Eupša gape o re file le dikeletšo tše di ka re thušago go dira diphetho tše bohlale. Ka gona, go re’ng re ka bea Mmopi wa rena molato ka diphošo tša rena?